b'\n_START_ARTICLE_\nMulugeta Wendimu\n_START_PARAGRAPH_\nMulugeta Wendimu (s. 28. helmikuuta 1985) on etiopialainen keskimatkojen juoksija._NEWLINE_Wendimu aloitti kansainv\xc3\xa4lisen kilpauransa vuonna 2004, jolloin h\xc3\xa4n juoksi Brysselin maastojuoksun MM-kisoissa nuorten sarjassa viidenneksi ja oli samalla voittamassa joukkuekilpailun hopeaa Etiopian joukkueessa. Ateenan olympialaisissa h\xc3\xa4n sijoittui 1 500 metrin juoksussa kymmenenneksi ajalla 3.38,33 ja IAAF:n yleisurheilufinaalissa 3 000 metrin juoksussa kolmanneksi ajalla 7.39,60. Helsingin MM-kisoissa 2005 h\xc3\xa4n karsiutui 1\xc2\xa0500 metrin alkueriss\xc3\xa4.'